APSTIPRINĀTS

ar Turlavas pamatskolas

direktores Jolantas Hercenbergas

2024. gada 2. septembra

Rīkojumu Nr.\_\_\_\_\_\_\_\_\_\_\_\_\_\_\_\_

**IEKŠĒJIE NOTEIKUMI**

 Turlavā

**Vispārējie drošības noteikumi izglītojamajiem**

*Izdoti saskaņā ar*

 *Ministru kabineta 2023.gada 22.augusta noteikumu*

 *Nr.474 „Kārtība, kādā nodrošināma izglītojamo*

*profilaktiskā veselības aprūpe, pirmā palīdzība un drošība*

*izglītības iestādēs un to organizētajos pasākumos”*

**I VISPĀRĪGIE NOTEIKUMI**

* 1. Turlavas pamatskolas (turpmāk tekstā – Skola) Vispārējie drošības noteikumi izglītojamajiem (turpmāk tekstā – Noteikumi), ir dokuments, kas informē Skolas izglītojamos par drošības pamatprasībām, kas jāievēro mācību procesā, izglītojamo rīcību ugunsgrēka, sprādzienu avāriju un citos ārkārtējos gadījumos, rīcību nestandarta situācijās, ceļu satiksmes drošību, vispārējām darba un personas higiēnas prasībām, pirmās palīdzības sniegšanu nelaimes gadījumos.
	2. Šie noteikumi ir saistoši visiem skolas izglītojamiem.
1. **Drošības pamatprasības**
	1. Izglītojamos ar noteikumiem iepazīstina skolas attiecīgās klases audzinātājs divas reizes mācību gadā – septembrī un janvārī.
	2. Izglītojamos ar drošības noteikumiem konkrētu mācību priekšmetu kabinetā iepazīstina mācību priekšmeta skolotājs divas reizes mācību gadā – septembrī un janvārī.
	3. Visiem skolas izglītojamajiem ar savu parakstu ir jāapliecina iepazīšanās ar noteikumiem, tās grozījumiem vai papildinājumiem.
	4. Pirms došanās ekskursijās, pārgājienos, dalības sporta pasākumos, kā arī apmeklējot/piedaloties pasākumos ārpus skolas, izglītojamie ar savu parakstu apliecina, ka ir iepazinušies ar drošības noteikumiem.
	5. Izglītojamiem ir jāpilda tie uzdevumi, ko tiem uzdevis attiecīgais Skolas pedagogs vai Skolas administrācija.
	6. Izglītojamam ir jābūt uzmanīgam un piesardzīgam. Izglītojamais nedrīkst ar savām darbībām traucēt citus izglītojamos un Skolas darbiniekus un apdraudēt to veselību un dzīvību.
	7. Izglītojamam ir jāzina, kur zvanīt steidzamos gadījumos (ugunsgrēks, sprādziens, nelaimes gadījums u.c. ārkārtas situācijas):
		1. VUGD (valsts ugunsdzēsības un glābšanas dienests) 112; 01
		2. Valsts policija 02; 112
		3. Pašvaldības policija (patruļa) 28881288; 63320373
		4. neatliekamā medicīniskā palīdzība 03; 113
		5. gāzes avārijas dienests 04.
	8. Izglītojamais mācību procesā drīkst strādāt tikai ar tām iekārtām un vielām, ar kurām strādāt viņam atļāvis attiecīgās mācību stundas pedagogs.
	9. Izglītojamam pirms darba uzsākšanas ar iekārtām un vielām ir jāsaņem norādījumi no attiecīgā pedagoga. Darba procesā ar iekārtām un vielām izglītojamiem ir stingri jāievēro pedagoga dotie norādījumi. Darbs ar iekārtām un vielām pieļaujams tikai attiecīgā pedagoga uzraudzībā.
	10. Iekārtas bojājuma gadījumā izglītojamam ir nekavējoties jāpārtrauc darbs pie šīs iekārtas un jāziņo par to attiecīgas mācību stundas pedagogam.
	11. Izglītojamiem jābūt uzmanīgam pārvietojoties pa Skolas kāpnēm, gaiteņiem, telpām. Izglītojamiem aizliegts grūstīties un dauzīties, kuru rezultātā var rasties traumas.
	12. Izglītojamiem ir pienākums ievērot elektrodrošības prasības, atrodoties Skolas telpās. Pieskaršanās elektroiekārtām, elektrosadales skapjiem, apgaismojuma armatūrai, atkailinātiem elektriskajiem vadiem un citām strāvu vadošām daļām var radīt elektrotraumas. Aizliegts atvērt elektrosadales skapjus.
2. **Drošības prasības mācību stundu laikā**
	1. Nodarbību laikā ievērot disciplīnu un netraucēt darbu citiem izglītojamiem.
	2. Uzturēt tīrību un kārtību mācību kabinetos un koplietošanas telpās. Nebojāt inventāru un mācību palīglīdzekļus. Neaiztikt un nepārvietot ēkā esošos ugunsdzēsības līdzekļus.
	3. Konstatējot bojājumus krēsliem, informēt par to pedagogu, un novietot tos tādā veidā, lai uz tiem nevarētu nejauši apsēsties citi izglītojamie. Nesēdēt uz bojātiem krēsliem.
	4. Pa mācību/koplietošanas telpām, pārvietojoties starp soliem, ievērot piesardzību, neskriet un neveikt straujas kustības. Būt īpaši uzmanīgiem, pārvietojoties pa kāpnēm.
	5. Mācību darbā, izmantojot biroja tehniku (projektors, kopētājs u.c.), pirms tam iepazīties ar to lietošanas (ekspluatācijas, darba drošības) instrukcijām un rīkoties atbilstoši to prasībām. Darboties tikai ar pedagoga atļauju.
	6. Bez pedagoga atļaujas neatvērt logus, lai vēdinātu telpu. Ja logi ir atvērti, aizliegts sēdēt/stāvēt uz palodzēm, liekties ārā pa logu.
	7. Negaisa, stipra vēja laikā aizvērt kabinetu logus, lai pasargātu sevi no savainošanās ar plīstošiem stikliem (lauskām) to iespējamās izsišanās gadījumā.
	8. Nekāpt uz galdiem, grāmatu (dokumentu) kaudzēm, uz galda uzliktiem krēsliem un tml.
	9. Ja konstatēs, ka ir slidenas, slapjas koplietošanas telpu (gaiteņi u.tml.) grīdas, nekavējoties par to ziņot pedagogam vai ēkas tehniskajiem darbiniekiem.
	10. Praktisko nodarbību laikā:
		1. Darbu sākt tikai pēc pedagoga uzdevuma noklausīšanās un instruktāžas darba aizsardzībā.
		2. Izpildīt visus pedagoga norādījumus.
		3. Neveikt darbības, kuras var izraisīt nelaimes gadījumu.
		4. Neskaidrību, šaubu gadījumā par uzdotā uzdevuma drošu izpildi vērsties pie pedagoga.
	11. Neierasties alkoholisku, toksisku vai narkotisku vielu reibumā.
	12. Pēkšņas saslimšanas gadījumā vai gadījumos, kad ir slikta pašsajūta, un tas var izraisīt nelaimes gadījumu, informēt par to pedagogu un neuzsākt praktisko nodarbību.
	13. Noteikumi konkrētos mācību priekšmetu kabinetos norādīti šo noteikumu pielikumā nr. 1
3. **Izglītojamo rīcība ugunsgrēka un citos ārkārtējos gadījumos**
	1. Ugunsdrošības vispārējās prasības:

**Izglītojamiem aizliegts**

* + 1. Smēķēt skolas telpās un teritorijā.
		2. Spēlēties skolas telpās ar sērkociņiem un šķiltavām.
		3. Nest uz skolu viegli uzliesmojošas un degtspējīgas vielas.
		4. Izmētāt skolā papīrus u.c. viegli uzliesmojošus priekšmetus.
		5. Novietot aerosola baloniņus ar degtspējīgām vielām tuvāk par 0,5m no apkures ierīcēm.
		6. Aizkraut pieejas ugunsdzēšanas līdzekļiem.
		7. Pieblīvēt evakuācijas ceļus.
		8. Bojāt ugunsdrošības līdzekļus.
		9. Veikt citas darbības, kas tieši vai netieši var izraisīt ugunsgrēku.
	1. Ugunsgrēku, sprādzienu, avāriju, plūdu un citos ārkārtas gadījumos izglītojamiem jārīkojas šādi:
		1. Jāpārtrauc jebkuri darbi.
		2. Par notikušo jāziņo pedagogam vai Skolas administrācijai.
		3. Ja ir izziņota evakuācija, pakļauties pedagogu norādījumiem atstāt Skolas telpas un pulcēties norādītajā vietā.
1. **Izglītojamo rīcība nestandarta situācijās**
	1. Nestandarta situāciju gadījumos (piemēram, saskarsmē ar nepazīstamiem priekšmetiem) izglītojamiem jārīkojas šādi:
		1. Izglītojamiem jāpārtrauc jebkuri darbi un jāizvairās no pieskaršanās šiem priekšmetiem un šo vielu nokļūšanai acīs vai uz atsegtām ķermeņa daļām.
		2. Jāpaziņo pedagogam vai skolas administrācijai.
		3. Ja ir izziņota evakuācija, pakļauties pedagogu norādījumiem atstāt Skolas telpas un pulcēties norādītajā vietā.
2. **Ceļu satiksmes drošība**
	1. Izglītojamie un pavadošais personāls uz ceļa pārvietojas pa ietvi, gājēju ceļu vai gājēju un velosipēdu ceļu vai ceļa nomali. Ārpus apdzīvotām vietām gājēji, kuri iet pa brauktuves malu vai ceļa nomali, pārvietojas pretim transportlīdzekļa braukšanas virzienam. Velosipēdisti pārvietojas pa brauktuves malu vai ceļa nomali transportlīdzekļu braukšanas virzienā.
	2. Bērnu grupas piedalās ceļu satiksmē diennakts gaišajā laikā pa ietvēm, gājēju ceļiem vai gājēju un velosipēdu ceļiem. Ja šo ceļu nav, tad pārvietojas pa ceļa nomali transportlīdzekļu braukšanas virzienā kolonnā ne vairāk par diviem bērniem rindā. Kolonnas priekšā un aizmugurē tās kreisajā pusē atrodas pieaugušais, kurš pavada grupu, turot sarkanus karodziņus.
	3. Gājēji šķērso brauktuvi pa gājēju pārejām (pazemes vai virszemes). Ja šādu pāreju nav, krustojumos pa ietvju vai ceļa nomaļu iedomāto turpinājumu. Ja redzamības zonā gājēju pārejas vai krustojuma nav, brauktuvi atļauts šķērsot taisnā leņķī attiecībā pret brauktuves malu vietās, kur ceļš labi pārredzams uz abām pusēm.
	4. Vietās, kur ceļu satiksme tiek regulēta, gājēji ievēro satiksmes regulētāja norādes vai gājēju luksofora signālu. Ja regulētāja vai luksofora nav, tad ievēro transportlīdzekļu satiksmes regulēšanas luksofora signālu.
	5. Citos gadījumos gājēji iziet uz brauktuves tikai pēc tam, kad ir novērtējuši attālumu līdz transportlīdzekļiem, kas tuvojas, kā arī novērtējuši to braukšanas ātrumu un pārliecinājušies, ka brauktuves šķērsošana nav bīstama un ka netiks traucēta transportlīdzekļu satiksme.
	6. Gājēji uz brauktuves nedrīkst kavēties vai bez vajadzības apstāties. Gājēji, kuri nav paguvuši šķērsot brauktuvi, apstājas uz drošības salas ceļu satiksmes normatīvo aktu izpratnē. Ja tādas nav, gājējs apstājas vietā, kur transporta plūsmas sadalās pretējos virzienos.
	7. Gājēji drīkst turpināt šķērsot brauktuvi tikai pēc tam, kad ir pārliecinājušies, ka tas nav bīstami.
	8. Gājējiem aizliegts šķērsot brauktuvi ārpus gājēju pārejas, ja ceļam ir sadalošā josla, vai vietās, kur uzstādīti nožogojumi gājējiem vai ceļu nožogojumi.
	9. Ja tuvojas operatīvais transportlīdzeklis, gājēji nešķērso brauktuvi, dodot ceļu operatīvajam transportlīdzeklim.
	10. Gaidīt autobusu, trolejbusu, tramvaju vai taksometru atļauts uz iekāpšanas laukumiem. Ja tādu nav, tad transportlīdzeklī gaida uz ietves vai ceļa nomales.
	11. Tramvaja pieturās, kur nav iekāpšanas laukumu, uz brauktuves drīkst uziet, lai iekāptu tramvajā. Tas atļauts tikai tad, kad tramvajs pilnīgi apstājies, obligāti pārliecinoties, vai netuvojās kāds transportlīdzeklis. Pēc izkāpšanas no tramvaja gājēji atbrīvo brauktuvi.
	12. Pasažieriem atļauts iekāpt transportlīdzeklī un izkāpt no tā pēc tam, kad transportlīdzeklis pilnīgi apstājies. No tā izkāpj no ietves vai ceļa nomales puses. Ja iekāpt bezsliežu transportlīdzeklī vai izkāpt no tā nav iespējams no ietves vai ceļa nomales puses, to dara no brauktuves puses, ievērojot piesardzību un neradot traucējumus citu transportlīdzekļu braukšanai.
	13. Pasažieri, kuru sēdvietas aprīkotas ar drošības jostām, braukšanas laikā piesprādzējas.
	14. Braukt ar velosipēdu pa brauktuvi vai ceļa malu atļauts personām, kas nav jaunākas par 12 gadiem. Velosipēda tehniskais stāvoklis atbilst drošas braukšanas prasībām.
	15. Velosipēdists pa ceļu brauc vienā rindā iespējami tuvāk brauktuves malai. Velosipēdists var braukt arī pa ceļa nomali un gājēju ietvi, netraucējot gājējiem.
	16. Velosipēdistam aizliegts:
		1. Braukt, neturot stūri.
		2. Braukt, turoties pie cita transportlīdzekļa.
		3. Pārvadāt kravu, kas traucē vadīšanu vai apdraud citus ceļa satiksmes dalībniekus.
		4. Vest ar velosipēdu pasažierus, izņemot bērnus vecumā līdz septiņiem gadiem, ja ir iekārtoti papildu sēdekļi un droši kāpšļi kāju atbalstam.
		5. Braukt pretēji drošas braukšanas prasībām, apdraudot sevi un citus ceļu satiksmes dalībniekus.
3. **Negaisa laikā nedrīkst**
	1. Stāvēt zem atsevišķi augošiem kokiem, augstprieguma vadiem, pie lauka vidū esošiem akmeņiem.
	2. Peldēties.
	3. Velosipēdi jāsastumj kopā un jānovieto pēc iespējas tālāk no cilvēkiem.
	4. Laivas jāsavelk krastā un pašiem jāatiet tālāk no ūdens.
4. **Apmaldoties mežā**
	1. Galvenais nekrist panikā unjāmēģina atcerēties, kurā vietā vēl bija zināms pareizais ceļš, un censties tur atgriezties.
	2. Ja tas neizdodas, tad uzmanīgi jāpārlūko apkārtne, vai nav atrodami kādi orientieri – ceļš, upe, augstprieguma līnija, uguns pārraudzības tornis.
	3. Ja ir stigas, tad jāaiziet līdz kādam stigas krustpunktam. Tur uz mietiņa divi blakus esošie mazākie cipari norāda ziemeļu virzienu.
	4. Jāklausās skaņās, vai nav dzirdamas suņu rejas, automašīnu, vilcienu rūkoņa.
	5. Jāmēģina noteikt debespuses pēc dabas zīmēm – kokiem, lieliem akmeņiem, sūnām, skudru pūžņiem utt.
5. **Vispārējās personas un darba higiēnas prasības**
	1. Izglītojamiem jāievēro vispārējās personas un darba higiēnas prasības.
	2. Skolas telpas jāuztur tīrībā un kārtībā;
	3. Jāievēro personīgā higiēna.
6. **Atrodoties uz ledus vai tā tuvumā**

**Aizsalušas upes, ezeri, dīķi ir paaugstinātas bīstamības vietas, atrodoties uz ledus vai tā tuvumā ir jāievēro drošības noteikumi.**

* 1. Nedrīkst slidināties uz plāna izčākstējuša ledus.
	2. Nedrīkst vizināties uz ledus gabaliem palu laikā.
	3. Rotaļāties un staigāt pa ledus krāvumiem.
	4. Iet uz ledus, kad tas nav vēl drošs un nav vairs drošs.
	5. Nedrīkst slidot un staigāt pa pirmo ledu, jo tas var būt plāns un nedrošs.
	6. Ja gadās ielūzt ledū. Vispirms jācenšas rokas izplest sānis, lai straume neparautu zem ledus, pēc tam ar rokām un muguru jābalstās pret ledus malu un atmuguriski jāizkļūst no ielūzuma.
1. **Pirmās palīdzības sniegšana nelaimes gadījumos**
	1. Smagu traumu un saslimšanas gadījumā līdz brīdim, kad ierodas neatliekamās medicīniskās palīdzības brigāde, kā arī nelielu sadzīves traumu gadījumos, ja nav apdraudēta izglītojamā veselība un dzīvība, pirmā palīdzība tiek sniegta skolā.
	2. Ja noticis nelaimes gadījums, izglītojamajiem – aculieciniekiem ir pienākums nekavējoties par to paziņot skolas administrācijai, pirms mediķa ierašanās pirmo palīdzību cietušajam sniedz tuvumā esošs skolas darbinieks, bet ja tāda nav – tuvumā esošs izglītojamais.
	3. Pirms pirmās palīdzības sniegšanas jānoskaidro cietušā ievainojuma raksturs (sasitums, apdegums, saindēšanās), aprobežojoties ar cietušā iztaujāšanu un nelaimes gadījuma vietas apskati.
	4. Pirmā palīdzība jāsniedz sasitumu, sastiepumu, izmežģījumu, brūču, lūzumu, apdegumu, saindēšanās un citos nelaimes gadījumos.
	5. Ievainojuma raksturs un pirmās palīdzības sniegšana:
		1. Sasitumu un saišu sastiepumu gadījumos- jānodrošinā ievainotās ķermeņa daļas miera stāvoklis, jāuzliek uz ievainotās vietas auksta komprese.
		2. Izmežģījuma gadījumos- jāuzliek auksta komprese uz ievainotās vietas, jāfiksē roka saitē, kāju ar šinu vai tam pielāgotu materiālu.
		3. Kaulu lūzuma gadījumos- jānodrošina kaulu nekustība lūzuma vietā.
		4. Brūču gadījumos- nepieskarties brūcei ar rokām, nemazgāt to, necensties no brūces izņemt tur iekļuvušos svešķermeņus. Pārsiešanai izmantot sterilu marles saiti, ja nav sterila materiāla, var izmantot tīru kabatas lakatiņu vai audumu.
		5. Apdegumu gadījumos- apdegušo ķermeņa daļu atdzesē ar aukstu ūdeni.
		6. Gadījumos, ja cietušais saindējies ar tvaikiem vai gāzi- nekavējoši jāizved cietušais svaigā gaisā, jāatbrīvo no cieša apģērba (apkaklīte) un izsaukt ārstu. Gadījumā, ja ir auksts laiks, pārvest cietušo uz siltu, labi vēdinātu telpu un izsaukt ārstu.
		7. Elektrotraumas gadījumā- nekavējoši jāsauc palīgā skolas darbinieki vai citas pilngadīgas personas cietušā atbrīvošanai no elektriskās strāvas. Izglītojamajiem aizliegts patstāvīgi mēģināt cietušo atbrīvot no strāvas, jo tieša pieskaršanās cilvēkam, kas atrodas zem spriegma, ir bīstama.
2. **Drošība uz ūdens**
	1. Peldēties drīkst tikai zināmās, pazīstamās un atļautās vietās, par ko liecina uzraksts „Peldēties atļauts”.
	2. Neiet peldēties bez pieaugušo pavadības.
	3. Nepeldēt aiz peldēšanas norobežojumiem, bojām, vietās, kur ir zvejas tīkli, kā arī izmantot gadījuma peldlīdzekļus.
	4. Neiet ūdenī, ja jūties slikti vai esi sakarsis.
	5. Nepazīstamā vietā uzreiz nelekt ūdenī, bet pārbaudīt ūdenskrātuves gultni, vai tur nav akmeņi vai priekšmeti uz kuriem var savainoties.
	6. Peldoties nepārvērtēt savus spēkus.
	7. Vizinoties ar laivu uzvilkt glābšanas vesti.
3. **Drošība ārpus skolas**
	1. Uzmanīties no svešiem un klaiņojošiem suņiem.
	2. Izvairīties no bīstamām vietām - atkritumu un būvgružu izgāstuvēm, pamestiem būvlaukumiem un celtnēm; smilšu un grants karjeriem; elektrosadalēm un transformatoriem; akām un kontrolakām.
	3. Izvairīties no kontakta ar svešiem un nepazīstamiem cilvēkiem.
	4. Stopēšanu izmantot kā galējo pārvietošanās līdzekli; nestopē vienatnē; nesēdies mašīnā, ja vadītāja rīcība tev šķiet aizdomīga; uzmanies, ja mašīnā ir vairāk kā viens cilvēks; informē tuviniekus, ka esi devies mājās izmantojot stopēšanu.
	5. Braucot ar skrituļslidām, velosipēdu, skeitbordu izmantot kāju, roku aizsargus un aizsargķiveres.
	6. Bīstamas rotaļas: darts šautriņas, „kaķenes”, pistoles ar bumbiņām, pirotehnika, rotaļlaukumu aprīkojums.
4. **Neapdraudi savu veselību**
	1. Ar alkoholu, smēķēšanu, narkotikām un citām toksiskām vielām.
	2. Esot mežā, pļavā vai citur pie dabas neēst nepazīstamas ogas, sēnes, augus; sastopamas ērces, indīgas čūskas un plēsīgi vai slimi savvaļas dzīvnieki.
5. **Noslēguma jautājumi**
	1. Instrukciju, tās grozījumus un papildinājumus apstiprina skolas direktore un ar tiem pret parakstu tiek iepazīstināti visi skolas izglītojamie.
	2. Noteikumi skolā glabājas skolotāju istabā un brīvi pieejami visiem skolas darbiniekiem.
	3. Noteikumi, grozījumi un papildinājumi tajos stājas spēkā ar to apstiprināšanas dienu.

**V Drošības prasības ārkārtējās situācijās**

1. Ja redz, ka kāds no izglītojamajiem neievēro drošības instrukciju, brīdināt viņu un informēt par notiekošo skolotāju.
2. Ja darba laikā pasliktinājusies pašsajūta, darbu pārtraukt un paziņot skolotājam.
3. Ja noticis nelaimes gadījums vai trauma, atkarībā no izglītojamā vecuma un nelaimes gadījuma smaguma pakāpes, sniegt pirmo palīdzību cietušajam, izsaukt ātro medicīnisko palīdzību, vai ugunsdzēsības un glābšanas dienestu.

Noteikumi saskaņoti skolas **pedagoģiskās padomes sēdē Nr.1 27.08.2024.** un stājas spēkā **2024.gada 1.septembrī**.

**Vispārējie drošības noteikumi izglītojamajiem PIELIKUMS nr.1**

**I Drošības noteikumi datorikas kabinetā**

1. Izglītojamais informātikas kabinetā ienāk ar pedagoga atļauju, organizēti, bez grūstīšanās, līdzi ņemot mācību stundai nepieciešamos piederumus, somu atstājot pedagoga norādītā vietā.
2. Pirms darba uzsākšanas tiek sakārtota izglītojamā darba vieta atbilstoši pedagoga prasībām.
3. Datorus ieslēdz ar pedagoga atļauju, mācību kabinetā netrokšņo un netraucē citiem izglītojamiem.
4. Ja dators nedarbojas, izglītojamais ziņo par to pedagogam.
5. Ja dators vai citas izmantojamās iekārtas tiek bojātas izglītojamā vainojamās rīcības dēļ, izglītojamais ir atbildīgs par radīto kaitējumu un novērš tā sekas.
6. Uz tastatūras paneļa nenovieto priekšmetus, kas var sabojāt iekārtu.
7. Uz datorgalda atrodas tikai darbam nepieciešamie priekšmeti (pildspalva, burtnīca u.tml.).
8. Mācību stundas laikā izglītojamais ievēro pedagoga norādījumus un neveic šādas darbības:
	1. spēlē datorspēles;
	2. nepamatoti spaida tastatūras taustiņus;
	3. aiztiek monitora ekrānu un datora komponentes;
	4. aiztiek datortehnikas ieslēgšanas un izslēgšanas pogas;
	5. ievieto datorā ārējas atmiņas nesējus, ierīces, vadus u.tml.
9. Strādājot ar datoru, izglītojamais sēž vismaz 40 cm no monitora, darbs bez pārtraukuma nedrīkst būt ilgāks par 60 minūtēm.
10. Ja darba laikā rodas elektrobojājumi (dzirksteļošana, dūmu vai liesmu parādīšanās), izglītojamais nekavējoties pārtrauc darbu, pedagogs atslēdz datortehniku no elektriskā tīkla, par radušos situāciju pedagogs informē izglītības iestādes vadību.
11. Darbu beidzot, datortehniku izslēdz tikai pēc pedagoga atļaujas un saskaņā ar ekspluatācijas prasībām.
12. Izglītojamais sakārto savu darba vietu un ar pedagoga atļauju iziet no mācību kabineta.

**II Drošības noteikumi mājturības un tehnoloģiju kabinetā, mācību virtuvē**

1. Mājturības kabinetā drīkst ienākt tikai ar pedagoga atļauju, organizēti, bez grūstīšanās, līdzi ņemot mācību stundai nepieciešamos piederumus.
2. Mācību stundas laikā izglītojamie ievēro disciplīnu un precīzi pilda pedagoga norādījumus.
3. Pirms darba virtuvē nomazgā rokas, apsien tīru priekšautu, garus matus sasien astē, ap galvu apsien lakatiņu vai uzliek cepuri, noņem rotaslietas.
4. Strādājot ar stikla traukiem, ievērot piesardzību, lai tie nesaplīst. Ja trauks saplīsis, lauskas nedrīkst vākt ar rokām, tās uzslauka ar birsti.
5. Lietojot asus priekšmetus, lai izvairītos no savainojumiem, nedrīkst pavērst griezošo vai durošo instrumenta daļu pret sevi vai citiem izglītojamiem.
6. Vāku no karsta katla vai pannas noņem ar speciālu lupatiņu vai cimdu.
7. Pirms mācību stundas pedagogs pārbauda, vai izmantojamās ierīces ir darba kārtībā un nav bojātas, bojātas ierīces lietot aizliegts.
8. Mācību darbu beidzot, vispirms izslēdz elektriskās ierīces un tikai tad izņem kontaktdakšu, to aizliegts darīt ar slapjām vai mitrām rokām.
9. Gatavojot ēdienus, produktus nomazgā un notīra, nedrīkst izmantot bojātus produktus.
10. Darba laikā izmantojot gludekli, tas jāliek uz speciāla paliktņa.
11. Gludināšanas laikā nedrīkst ar gludekļa gludvirsmu skart elektrisko vadu.
12. Stundā izmantojamos rokdarbu darbarīkus ievieto speciāli tam paredzētās kārbiņās vai maisiņos.
13. Strādājot ar šujmašīnu, šuvēja atrodas 10-15 cm attālumā no tās korpusa.
14. Aizliegts atspiesties uz šujmašīnas ar elkoņiem, uz galda virsmas atrodas tikai roku delnas, pirkstus nedrīkst turēt pārāk tuvu adatai.
15. Pirms šūšanas pārbauda, vai audumā nav palikušas kniepadatas.
16. Verot diegu adatā, nedrīkst turēt kājas uz paminām, aizliegts to strauji nospiest.
17. Pēc mācību stundas sakārto darba vietu, virtuvi sakopj, traukus nomazgā, noslauka un noliek vietā.
18. Darba laikā saudzīgi izturas pret izmantojamo inventāru un iekārtām.
19. Ja kāds inventāra priekšmets vai iekārta ir bojāta izglītojamā rīcības dēļ, izglītojamais atbild normatīvajos aktos noteiktajā kārtībā.
20. Ja gūts savainojums vai apdegums, par to nekavējoties ziņo pedagogam, kurš nepieciešamības gadījumā organizē un sniedz pirmo medicīnisko palīdzību.

**III Drošības noteikumi mājturības un tehnoloģiju kabinetā**

1. Mājturības kabinetā drīkst ienākt tikai ar pedagoga atļauju, organizēti, bez grūstīšanās, līdzi ņemot mācību stundai nepieciešamos piederumus, somas atstāj pedagoga norādītajā vietā.
2. Pirms praktiskajām nodarbībām uzģērbj darba apģērbu (priekšautu).
3. Mācību stundas laikā drīkst atrasties tikai pedagoga norādītajā vietā.
4. Pirms stundas pedagogs pārbauda, vai izmantojamie instrumenti ir darba kārtībā un nav bojāti.
5. Izglītojamie, saņemot instrumentus, pārbauda, vai tie nav bojāti, bojājuma gadījumā ziņo par to pedagogam.
6. Ja kāds inventāra priekšmets ir sabojāts vai nozudis izglītojamā prettiesiskas rīcības dēļ, izglītojamais atbild normatīvajos aktos noteiktajā kārtībā.
7. Mācību darba laikā izglītojamie ievēro pedagoga norādījumus, darbu turpina tikai pēc pedagoga atļaujas.
8. Saņemot uzdevumu, izglītojamais to pilda norādītajā secībā. Darba laikā nedrīkst sarunāties, kas nav attiecināms uz darba izpildi, kā arī nodarboties ar citām lietām, traucēt citiem izglītojamiem.
9. Bez pedagoga atļaujas nedrīkst atrasties pie darbmašīnām, strādāt ar rokas un elektriskajiem darbarīkiem.
10. Darba laikā būt uzmanīgam un izmantot tikai norādītos darba paņēmienus, lai neradītu traumas sev un citiem izglītojamiem.
11. Pirms darba uzsākšanas apstrādājamo materiālu nostiprina darbagaldā, darba laikā ievēro pedagoga norādījumus.
12. Strādājot ar koka ēveli, tā ir gluda un labi uzasināta, no skaidām to atbrīvo ar koka ķīlīti.
13. Elektroinstrumentus ieslēdz tikai pēc apstrādājamās detaļas nostiprināšanas paredzētajā vietā. Uzsākot darbu ar elektroinstrumentu, to lēnām, bez asām kustībām un grūdieniem tuvina apstrādājamajai detaļai.
14. Pārtraucot darbu, elektroinstrumentu atslēdz no tīkla un novieto drošā vietā.
15. Pirms elektroinstrumenta regulēšanas un tā daļu nomaiņas to atslēdz no tīkla.
16. Pēc mācību stundas beigām sakopj darba vietu, dežurants uzslauka kabineta grīdu.
17. No darbmācības kabineta iziet ar pedagoga atļauju.
18. Ja gūts savainojums, par to nekavējoties ziņo pedagogam, kurš nepieciešamības gadījumā organizē un sniedz pirmo medicīnisko palīdzību.

**IV Drošības noteikumi fizikas, bioloģijas un ķīmijas kabinetā**

1. Kabinetā drīkst ienākt tikai ar pedagoga atļauju, organizēti, bez grūstīšanās, līdzi ņemot stundai nepieciešamos piederumus.
2. Mācību stundas laikā uz soliem drīkst atrasties tikai nepieciešamie mācību līdzekļi, instrumenti un aparāti.
3. Lietojot skalpeli, žileti, preparējamo adatu, lai izvairītos no savainojumiem, nedrīkst pavērst griezošo vai durošo instrumenta daļu pret sevi vai citiem izglītojamiem.
4. Sagatavojot preparātus aplūkošanai mikroskopā, izglītojamie rīkojas atbilstoši pedagoga norādījumiem.
5. Lietojot sausā spirta degli, uzmanīties no apģērba un matu saskaršanās ar atklātu liesmu, to nodzēst lietojot speciālu vāciņu.
6. Karsējot šķīdumus mēģenē, drīkst lietot tikai speciālu tās turētāju, nedrīkst pavērst mēģenes vaļējo galu pret sevi un citiem izglītojamiem.
7. Izpildot darbus, kuri saistīti ar organisko šķīdinātāju karsēšanu, darba vietu nedrīkst atstāt bez uzraudzības.
8. Ķīmiskos reaktīvus nedrīkst noteikt ar garšas palīdzību, tie var būt indīgi un var izsaukt saindēšanos.
9. Atšķaidot koncentrētas skābes, tās maisa, pielej skābi ūdenim, nevis otrādi, šim nolūkam izmanto tikai stikla vai porcelāna ķīmiskos traukus.
10. Sārma izšķīdināšanai lieto stikla vai porcelāna ķīmiskos traukus. Sārmu iemet ūdenī maziem gabaliņiem, pastāvīgi maisot.
11. Izmantojot pulverveidīgas ķīmiskās vielas, tās drīkst ņem tikai ar speciālu karotīti, nepieskaroties pulverim ar rokām.
12. Nejauši izlijušās vielas un šķīdumus, kuri pēc darba paliek pāri, izlej tikai speciāli šim nolūkam paredzētajos traukos.
13. Ja saplīsis stikls, lauskas nedrīkst vākt ar rokām, tās uzslauka ar birsti.
14. Saudzīgi izturēties pret izmantojamo inventāru un iekārtām.
15. Ja kāds inventāra priekšmets vai iekārta ir bojāta izglītojamā rīcības dēļ, izglītojamais atbild normatīvajos aktos noteiktajā kārtībā.
16. Pēc mācību stundas sakārto mācību darba vietu. Ja darba laikā bija saskarsme ar ķīmiskām vielām, obligāti nomazgāt rokas ar ziepēm.
17. Ja gūts savainojums vai apdegums, par to nekavējoties ziņot pedagogam, kurš nepieciešamības gadījumā organizē un sniedz pirmo medicīnisko palīdzību.